OzLabs/hebrew-wiki-articles huggingface dataset:
כרוב עלים

כרוב עלים (שם מדעי: Brassica oleracea acephala; ידוע גם בשמות קֵייל או עלי כרוב מסולסלים) הוא תת-מין של כרוב הבר. זהו ירק בעל עלים ירוקים או סגולים, ולאותו סוג משתייכים גם כרוב, כרובית, ברוקולי, קולרבי, לפת, לפתית ועוד. זנים מתורבתים מסוימים של כרוב על נפוצים כירק מאכל, ואילו זנים מתורבתים אחרים נפוצים כצמח נוי.

כרוב העלים הוא ירק העשיר במיוחד בבטא-קרוטן, ויטמין K, ויטמין C, וסידן. נהוג להגישו מטוגן או כתוספת בשייק. לירק טעם דומה לכרוב או לברוקולי, אך טעמו מריר מהם.

לכרוב זה מקום מרכזי במטבח הגרמני בצורתו המבושלת, וכן הוא נפוץ בשנים האחרונות בארצות הברית כחטיף או תוספת לסלט או לשייק.

== גלריה ==
<gallery>
תמונה:Ornamental Kale.jpg|כרוב עלים לנוי בשני מופעים נפוצים
תמונה:Baked potato, baked sweet potato, and steamed kale.jpg|עלי כרוב עלים מטוגנים, לצד תפוח אדמה ובטטה אפויים
</gallery>

== קישורים חיצוניים ==

* 
* 
* הגרגרנית, [http://slow.org.il/2012/02/03/קייל-סופר-פאוור/ גיבור על צלחות – קייל סופר פאוור], SLOW open blog, פברואר 2012
* 
* אורלי וייסיד, [http://www.clalit.co.il/he-il/family/nutrition_and_diet/eating_right/articles/kale.htm קייל: פצצת בריאות חדשה בצלחת שלך], קופת חולים כללית, 14 בינואר 2013
* 
* 
* יוליה פריליק, [http://onlife.co.il/סגנון/להרגיש-יופי/96075/קייל-מה-אנחנו-יודעים-על-מזון-העל-החדש קייל: מה אנחנו יודעים על מזון העל החדש?], באתר onlife, 11 ביוני 2015

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מצליבים
קטגוריה:ירקות
רווח וכאב

רווח וכאב (באנגלית: Pain & Gain) הוא סרט פשע אמריקאי משנת 2013 בבימויו של 
מייקל ביי ובכיכובם של מארק וולברג, דוויין ג'ונסון ואנתוני מאקי. הסרט נוצר בהשראת סיפור חטיפתו של מארק שילר שהתרחש בין השנים 1994–1995.

==תקציר העלילה==
שלושה מפתחי גוף בפלורידה מסתבכים בטבעת סחיטה ותוכנית חטיפה של לקוח במכון הכושר של דניאל לוגו, מאמן כושר, שמשתבשת לחלוטין.

== שחקנים ==
* מארק וולברג - דניאל לוגו - מוביל הקבוצה, מאמן כושר
* אנתוני מאקי - אדריאן דורבל - שותף לפשע, מאמן כושר 
* דוויין ג'ונסון - פול דויל - שותף לפשע 
* אד האריס - אד דובויס - חוקר פרטי, שוטר לשעבר 
* קן ג'אונג - ג'וני וו - מרצה בעידן החדש
* רבל וילסון - רובין פק - אשתו של אדיראן, אחות בבית חולים
* בר פאלי - סורינה לומיניטה - "מיס בוקרשט" שהגיעה מרומניה לארצות הברית ונעשתה חשפנית

== קישורים חיצוניים ==
* 

* 

קטגוריה:סרטים אמריקאיים המבוססים על סיפור אמיתי
קטגוריה:סרטי 2013
שינינג

שִׂינִינְג (בסינית מפושטת: 西宁; בסינית מסורתית: 西寧; בפין-יין: Xīníng; מילולית: "שלום מערבי"; בטיבטית: ཟི་ལིང་།; במונגולית: ᠰᠢᠨᠢᠩ) היא נציבות עירונית, עיר הבירה והעיר המאוכלסת ביותר במחוז צ'ינגהאי שבמערב הרפובליקה העממית של סין. העיר מקושרת ברכבת ללהסה שבטיבט וללאנג'ואו שבגאנסו.

==היסטוריה==
לשינינג יש היסטוריה בת יותר מ-2,100 שנים. עוד מימי קדם העיר שימשה כנתיב סחר מרכזי לטיבט, שכלל בעיקר עץ, צמר ומלח. זאת בזכות מיקום העיר על דרך המשי, שהשימוש בה התרחב מאוד במאה ה-1 לפנה"ס לאור מאמציהם הפוליטיים של שושלת האן שרצו לשלוט בדרך זו. בגלל מיקומה האסטרטגי ובין ממלכות שונות, סבלה שינינג מקרבות רבים בסביבתה לאורך ההיסטוריה.

את השם "שינינג" קיבלה העיר בשנת 1104.

ב-22 במאי 1927 פגעה בעיר רעידת אדמה בדרגה 7.6 בסולם ריכטר. הרעידה פגעה באופן קשה בעיר והביאה למותם של כ-40,000 נפשות.

בזמן מלחמת העולם השנייה העיר הייתה נתונה להפצצות יפניות. משנת 1945 והלאה העיר עברה תהליך תיעוש ומודרניזציה. בשנת 1959 העיר חוברה לקווי הרכבת של שאר המדינה.

== אוגרפיה ואקלים==
שינינג משתרעת על פני 7,596 קילומטרים רבועים בצפון-מזרח מחוז צ'ינגהאי וגובלת ב ממזרח ובנציבויות האוטונומיות הטיבטיות האיביי מצפון-מערב והאינאן וחואנגנאן מדרום. העיר שוכנת בקצה המזרחי של ובחלק העליון של נהר חְוָאנְגְשְׁווֵי בגובה 2,275 מטרים מעל פני הים כ-1,330 ק"מ דרום-מערבית לבייג'ינג בירת סין. בשל גובהה הרב, שורר בה אקלים קר ויבש למחצה.
[[תצלום לוויין של שינינג]]

==דמוגרפיה==
על פי מפקד האוכלוסין משנת 2020 התגוררו בנציבות העירונית כ-2.468 מיליון תושבים, מתוכם כ-1.95 מיליון בשטח האורבני, על פי הפילוג הבא: 
{|class="wikitable sortable"
!שם מועצה/נפה
!בסינית
!בפין-יין
!אוכלוסייה
!שטח (קמ"ר)
!צפיפות לקמ"ר
|-
|מועצת צ'נגדונג
|城东区
|Chéngdōng Qū
|489,372
|113.3
|4,319
|-
|מועצת צ'נגג'ונג
|城中区
|Chéngzhōng Qū
|325,813
|156.6
|2,081
|-
|מועצת צ'נגשי
|城西区
|Chéngxī Qū
|326,866
|54.22
|6,029
|-
|מועצת צ'נגביי
|城北区
|Chéngbĕi Qū
|417,701
|136.6
|3,058
|-
|מועצת חואנגג'ונג
|湟中区
|Huángzhōng Qū
|395,043
|2,432
|162.4
|-
|הנפה האוטונומית דאטונג של החווי והטו
|大通回族土族自治县
|Dàtōng Huízú Tŭzú Zìzhìxiàn
|403,368
|3,156
|127.8
|-
|נפת חואנגיואן
|湟源县
|Huángyuán Xiàn
|109,802
|1,547
|70.98
|}

שינינג היא העיר הגדולה ביותר באזור הרמה הטיבטית ומתגוררות בה כ-37 קבוצות אתניות, אך רק קבוצת ההאן, החווי והטיבטים מהווים קבוצות דומיננטיות. בעיר אתרים בעלי חשיבות דתית לאסלאם ולבודהיזם, כגון ו.

==ערים תאומות==
לשינינג שתי ערים תאומות:
* 
* 

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
אד וין

אד וין, (1943)
אד וין (באנגלית: Ed Wynn ; 9 בנובמבר 1886 - 19 ביוני 1966) היה קומיקאי ושחקן קולנוע יהודי אמריקאי שהיה מועמד לפרס אוסקר לשחקן המשנה הטוב ביותר לשנת 1959 על תפקידו בסרט "יומנה של אנה פרנק".

== ביוגרפיה ==
וין נולד בשם אייזאיה אדווין לאופולד בפילדלפיה למשפחה יהודית, אמו הייתה ממוצא טורקי ורומני, ואביו היה יליד צ'כוסלובקיה. בגיל צעיר ברח וין מביתו ועבד כמוכר כובעים. כשהחל להופיע על במות לקח את שמו האמצעי "אדווין" ובחר בו בתור שם הבמה שלו "אד וין".

== קריירת משחק ==
וין החל את הקריירה שלו כשחקן תיאטרון, הוא כתב, ביים והפיק מחזות רבים בברודוויי ונודע בזכות הבעות פנים מצחיקות והופעותיו הקומיות. בתחילת דרכו כשחקן קולנוע דחה וין את התפקיד הראשי בקלאסיקה "הקוסם מארץ עוץ ", תפקיד אותו גילם לבסוף פרנק מורגן. זכה להכרה בפעם הראשונה בשנת 1949 בזכות התוכנית הקומית שהנחה "המופע של אד וין" שזכתה גם בפרס אמי.

לאחר מכן החליט בעצת בנו השחקן קינן ווין לעשות שינוי בקריירה והחל להופיע בתפקידים דרמטיים בטלוויזיה עליהם היה מועמד וין לשלושה פרסי אמי. ב-1951 דיבב וין בסרט האנימציה הקלאסי "עליסה בארץ הפלאות" את דמותו של הכובען המטורף.
ב-1956 זכה וין להערכה רבה על הופעתו בדרמה של כוכב הקולנוע חוזה פרר "האיש הדגול" בתור פול ביסלי, בעל תחנת הרדיו הדתית הקטנה. בזכות התפקיד המוצלח הועמד וין לפרס גלובוס הזהב ולפרס באפט"א. ב-1959 הועמד וין לפרס אוסקר לשחקן המשנה הטוב ביותר כל הופעתו בתפקיד פליט השואה היהודי אלברט דיסל בדרמה "יומנה של אנה פרנק", הופעתו של ווין בדמותו של דיסל בסרט זכתה להערכה מצד המבקרים אך גם לביקורת שלילית מצד משפחתו של דיסל.

בשנות ה-60 התפרסם וין בעיקר לקהל ילדים בפנטזיית הילדים המוזיקלית "תינוקות בטויילנד" בתפקיד יצרן הצעצועים ובסרטים "סינדרפלה" בתור הסנדק של הפיה, "מרי פופינס" בתפקיד הדוד אלברט[ בפרופסור המפוזר ו"בנו של פלאבר". סרטו האחרון היה "ברולס-רויס לקראת האושר" שיצא לאקרנים לאחר מותו.

== חיים אישיים ==
לוויין נולד ילד אחד, השחקן קינן וין משלוש מערכות נישואיו.
וין היה סבם של השחקן נד וין ושל התסריטאי זוכה שני פרסי האמי טרייסי קינאן וין.

וין נפטר ב-19 ביוני 1966 בבוורלי הילס ממחלת סרטן הוושט כשהוא בן 79, נקבר ב"פארק הזיכרון פורסט לון" שבגלנדייל.

== פילמוגרפיה ==
* רצח בסוהו (1939)
* עליסה בארץ הפלאות (1951)
* האיש הדגול (1956)
* מרג'ורי מורנינגסטאר (1958)
* יומנה של אנה פרנק (1959)
* סינדרפלה (1960)
* תינוקות בטויילנד (1961)
* הפרופסור המפוזר (1961)
* בנו של פלאבר (1963)
* מרי פופינס (1964)
* משפחת קאלוויי (1965)
* הבלש בעל רגלי הקטיפה (1965)
* החולם בהקיץ (1966)
* ברולס-רויס לקראת האושר (1967)

==קישורים חיצוניים==

* 
* 

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אישים שהונצחו בשדרת הכוכבים של הוליווד: רדיו
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אגדות דיסני
קטגוריה:אמריקאים ממוצא יהודי-טורקי
קטגוריה:אמריקאים ממוצא יהודי-רומני
קטגוריה:אמריקאים שנולדו ב-1886
קטגוריה:אמריקאים שנפטרו ב-1966
טסי דהנראג'

אנסטסיה קטיה בריזי 'טסי' דהנראג (באנגלית: Anastasia Katya Breezy "Tasie" Dhanraj; נולדה ב-22 בדצמבר 1990) הידועה בשם הבמה שלה טסי לורנס, היא שחקנית אנגלייה הידועה בעיקר מתפקידיה בתוכנית הטלוויזיה של ניקלודיאון "בית אנוביס". היא נולדה לאם אנגליה ולאב גיאני. יש לה אחות אחת בשם טאשה, סטודנטית ובעלת טור. טסי היא זמרת וכותבת שירים. בעבר הייתה חברה בלהקה WooWoos; בפברואר 2012 היא הודיעה שהיא עזבה את הלהקה והיא מתמקדת בקריירת המשחק שלה.

==פילמוגרפיה==
{| class="wikitable"
|-
! שנה !! שם !! תפקיד !! הערות
|-
| 2011-2013 || בית אנוביס || מארה ג'פרי || תפקיד קבוע
|-
| 2011 ו-2013 || Anubis Unlocked || עצמה || טלוויזיה
|-
| 2011 || The Tower || מינה || סרט טלוויזיה
|-
| 2013 || בית אנוביס - אבן הבוחן של רא || מארה ג'פרי || סרט טלוויזיה
|-
|2016
|החופשה הראשונה
|דנייה
|סרט קולנוע 
|-
| 2018 || המתמחה || פריאה נאיר || תפקיד משנה
|}

==קישורים חיצוניים==

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1993
קטגוריה:אנגלים שנולדו ב-1993
נמל התעופה ויניצה גברישובקה

נמל התעופה ויניצה גברישיבקה (באוקראינית: Аеропорт Вiнниця Гавришiвка) הוא נמל תעופה בינלאומי המרוחק כ-7 ק"מ מהעיר ויניצה וכ-1 ק"מ מהכפר גברישובקה שבאוקראינה. את הנמל משרת מסלול יחיד, שאורכו כ-2.5 קילומטרים. הנמל כשיר לפעילות בכל ימות השנה ובכל תנאי מזג אוויר.

הנמל נבנה בשנת 1983. עד שנת 1999 שימש טיסות סדירות למגוון יעדים, אך באותה שנה פעילות הנמל הופסקה והוא נסגר. לקראת שנת 2008 החל שיקום הנמל, ומשנת 2009 הוא החל לשרת טיסות עונתיות אשר מטיסות את חסידי ברסלב לוויניצה ומשם הם מגיעים לקבר רבי נחמן באומן.

ב-25 באוקטובר 2013 חברת יאנאייר התחילה להפעיל טיסה סדירה למוסקבה שלוש פעמים בשבוע, אך המסלול בוטל בחודש ינואר. טיסות לתל אביב הופעלו אף הן מספר פעמים במתכונת סדירה, אך בוטלו בסופו של דבר במהלך שנת 2014.

יוקריין אינטרנשיונל איירליינס הפעילה טיסה שבועית בין השדה לנמל התעופה בן-גוריון, אך אלה הופסקו בשנת 2021.

ב-6 במרץ 2022, כחלק מהפלישה הרוסית לאוקראינה, הופצץ השדה והושמד על ידי טילי אוויר-קרקע מסוג Kh-101. בהתקפה נרצחו 10 בני אדם<ref></ref>.

==קישורים חיצוניים==

* 
* [https://umanshalom.co.il/news-page/ויניצה-העתיד-כבר-כאן-בעלות-של-2-2-מיליארד/ ממשלת אוקראינה אישרה סופית הקמתו של שדה תעופה חדש בנמל ויניצה גברישובקה]

==הערות שוליים==

קטגוריה:מחוז ויניצה
ויניצה גברישובקה
פליפר (סדרת טלוויזיה)

פליפר (באנגלית: Flipper) היא סדרת טלוויזיה אמריקאית ששודרה ב-NBC מה-19 בספטמבר 1964 עד ה-15 באפריל 1967. הדמות הראשית בסדרה היה דולפין ושמו פליפר.

== הפקה ==
הסדרה הופקה בשנת 1963. ב-1964 יצא לסדרה סרט אודות הסדרה – "ההרפתקה החדשה של פליפר".

הסדרה נוצרה על ידי ג'ק קוודן וריקו בראונינג, אדם בעל ניסיון רב בצילומים מתחת למים וצולמה באולפני גרינץ' שבארצות הברית.

פליפר בשנת 1964

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה אמריקאיות שעלו לשידור בשנות ה-1960
קטגוריה:דולפין בתרבות
קטגוריה:מטרו גולדווין מאייר: סדרות
קטגוריה:הערוץ הראשון - תוכניות רכש
היטל דלק

היטל דלק (באנגלית: Fuel Surcharge) הוא שם בו משתמשות חברות התעופה, להגדרת רכיב נוסף, שנוי במחלוקת, במחיר כרטיס הטיסה, המייצג את חלק עלות הדלק הסילוני, המשמש להטסת המטוסים. ההיטל הוכנס כמרכיב נוסף בחישוב עלות כרטיס הטיסה בשנת 2004.
לטענת חברות התעופה, היטל הדלק, בא לפצות אותן על הפסדים העלולים להיגרם כתוצאה מתנודות במחירי הדלק.
לקוחות רבים הביעו חוסר שביעות רצון מהחיוב הנוסף, ובעיקר מכך שלעיתים הם נדרשים להוסיף סכום כסף למחיר הטיסה, לאחר שהכרטיס כבר נרכש. חברות התעופה מכירות בעובדה שהיטל הדלק, מעורר תחושות שליליות אצל קהל הנוסעים, אך הן טוענות כי אין ברירה, וההיטל הוא מנגנון המאפשר את הישרדותן, בתקופות של אי ודאות במחירי הדלק.

הממונה על הרשות להגנת הצרכן עו"ד יצחק קמחי, והיועץ המשפטי של משרד התיירות עו"ד עובד קדמי, פנו ביום 18 באוגוסט 2008 בכתב, לכל חברות התעופה, ולכל סוכני הנסיעות והודיעו כי ההיטל הוא עבירה על חוק הגנת הצרכן. לטענתם, מחיר כרטיס טיסה אינו בפיקוח, ועל כן החברות יכולות לכלול את עלות העלייה במחירי הדלק, במחיר כרטיס הטיסה עצמו, ללא כל צורך בתשלומים נוספים. שני האישים גם טענו כי השימוש בביטוי "היטל דלק" מטעה. שכן יש לו משמעות לוואי של הוראה שלטונית, או מס המוטל על ידי המדינה, בעוד שבפועל מדובר בהחלטה שרירותית של חברות התעופה.

ב-14 במרץ 2011, הודיעה הממונה על הרשות להגנת הצרכן, עו"ד תמר פינקוס, כי "אין כזה דבר היטל דלק", ואיימה בנקיטת אמצעים משפטיים כנגד סוכני נסיעות, או חברות תעופה, אם יפרסמו מחירים בתוספת "היטלי דלק".

בחברת אל על מכונה כיום היטל הדלק בשם "תוספת מזומן".

==קישורים חיצוניים==
* [http://www.consumers.org.il/category/fuel-surcharge תשלום בגין "היטל דלק"] באתר המועצה הישראלית לצרכנות

==הערות שוליים==

קטגוריה:דלק
קטגוריה:תעופה אזרחית
אלכסנדר בקוביץ'-צ'רקסקי

בקוביץ'-צ'רקסקי
הנסיך אלכסנדר בקוביץ'-צ'רקסקי (ברוסית: Алекса́ндр Беко́вич-Черка́сский; מת ב-1717, נולד בשם דבלט גירי-מורזא (Девлет-Гирей-мурза) היה קצין האימפריה הרוסית ממוצא צ'רקסי, ראש המשלחת הראשונה שהוציא פיוטר הגדול למרכז אסיה ("טרנס-כספיה", כלומר ממזרח לים הכספי). יצר את המפה המדויקת הראשונה של הים הכספי, הקים שלושה מבצרים על גדותיו, בהם מבצר קרסנובודסק בקיזיל-סו (כיום העיר טורקמנבאשי בטורקמניסטן) ונרצח בח'אנות חיווה עם משלחתו.

== תולדות חייו ==
נולד למשפחה מוסלמית, בנו של אחד משליטי קברדינו-בלקריה. במועד לא ידוע התנצר והתגייס לצבאו של פיוטר הגדול. ב-1707 יצא ללימודי ניווט באירופה. ב-1711 שב ונשלח לארץ מולדתו על מנת לשכנע את ראשיה לתמוך בצאר נגד האימפריה העות'מאנית.

שנתיים לאחר מכן הגיעו לאסטרחן ידיעות לפיהן האוזבקים הטו את מימי הנהר אמו דריה על ידי סכר משפכו לים הכספי לכיוון ימת אראל ושבשטח היבש ניתן למצוא גרגרי זהב. הידיעות הגיעו לפיוטר הגדול, שנזקק לזהב באופן דחוף על מנת לממן את המלחמה הצפונית הגדולה. 

ב-1715 נשלח לוטננט-קפטן בקוביץ'-צ'רקסקי לים הכספי והפיק את המפה המדויקת הראשונה של האגם וסביבתו. כמו כן וידא בקוביץ'-צ'רקסקי שהאמו-דריה איננו זורם עוד לים הכספי.

ב-16 בפברואר 1716 נשלח בקוביץ'-צ'רקסקי שנית לאזור, הפעם בראש משלחת צבאית-הנדסית בת כ-7,000 איש. מטרות המשלחת היו להתחקות אחר ערוצו של האמו-דריה ולבחון אפשרות להטות אותו חזרה לים הכספי, להכניע את ח'אנות חיווה ולשגר משלחת לאימפריה המוגולית בהודו, על מנת לפתוח עמה ערוץ מסחרי ודיפלומטי ישיר.

המשלחת הקימה שלושה מבצרים על גדת הים הכספי, מבצר פטר הקדוש במפרץ טיוב-קראגאן, מבצר אלכסנדרובסק (כיום פורט-שבצ'נקו, Форт-Шевченко) ומבצר קרסנובודסק ממנו צמחה 150 שנה מאוחר יותר העיר טורקמנבאשי.

בפברואר 1717 יצאה משלחת צבאית בראשותו לכיוון ח'אנות חיווה. על קורותיה נודע רק זמן רב לאחר מכן וסדר האירועים איננו ודאי. ייתכן שהמשלחת נתקלה בכוח צבאי עדיף, נכנעה והובאה בפני הח'אן, או שהח'אן קיבל את המשלחת בסבר פנים יפות ולאחר מכן שינה את טעמו. בכל מקרה, בסופו של דבר נהרגו כל חברי המשלחת, פרט לעשרה אנשים, שלהם הורשה לחזור לרוסיה ולדווח. פיוטר הגדול, שהיה עסוק במלחמה עם שוודיה, לא הגיב. רק יותר ממאה שנה לאחר מכן חזרה האימפריה הרוסית לאזור.

== קישורים חיצוניים ==

* Walter R. Ratliff, [http://books.google.co.il/books?id=WOCCEAWidLcC&lpg=PA46&ots=ctddEnYRro&dq=Alexander%20Bekovich-Cherkassky&pg=PA46#v=onepage&q=Alexander%20Bekovich-Cherkassky&f=false Pilgrims on the Silk Road: A Muslim-Christian Encounter in Khiva] p. 46
* I. S. Zonn, A. N. Kosarev, Andrey G., [http://books.google.co.il/books?id=fvqYSoRvAI4C&lpg=PA465&ots=JlXXvt0L4a&dq=Alexander%20Bekovich-Cherkassky&pg=PA465#v=onepage&q=Alexander%20Bekovich-Cherkassky&f=false The Caspian Sea Encyclopedia] p. 465

קטגוריה:צ'רקסים
קטגוריה:מרכז אסיה: חוקרים ונוסעים
קטגוריה:מגלי ארצות רוסים
קטגוריה:אנשי צבא רוסים
קטגוריה:נפטרים ב-1717
חיים בזרם (משחק וידאו)

חיים בזרם (באנגלית: Flushed Away) הוא משחק וידאו המבוסס על הסרט חיים בזרם של דרימוורקס אנימציות וארמדן אנימציות.

== עלילת המשחק ==
המשחק מאפשר לשלוט בשתי הדמויות הראשיות בסרט. השחקן צריך להנחות את הדמויות בסביבה מלאה סכנות ואויבים מהסרט, למרות שישנם כל מיני אויבים שאינם מופיעים בסרט. ישנם גם מיני-משחקים כגון ירי כדורי גולף על האויבים, ניווט סירה במהלך מרדף ועוד.

== ביקורת ==
רוב הביקורות למשחק היו שליליות. מבקרים טענו שהוא חוזר על עצמו, לא טוב ולא מהנה. אחרים אמרו שהוא סביר.<ref></ref>

== פרסים ==
המשחק זכה בשנת 2006 בפרס אנני על משחק הווידאו באנימציה הטוב ביותר.

==הערות שוליים==

קטגוריה:משחקי וידאו משנת 2006
קטגוריה:משחקי פלייסטיישן 2
קטגוריה:משחקי גיימקיוב
קטגוריה:משחקי נינטנדו DS
קטגוריה:משחקי פעולה-הרפתקאות
קטגוריה:משחקי וידאו שפותחו ביפן
דויד (פנמה)

סן חוסה דה דויד (בספרדית: San José de David) או דויד בלבד, היא עיר במערב פנמה, ובירת מחוז צ'יריקי.

דויד היא העיר השלישית בגודלה בפנמה, והגדולה ביותר במערב המדינה. על פי מפקד אוכלוסין שנערך ב-2010, התגוררו בעיר 82,907 תושבים.

==היסטוריה==
העיר הוקמה בשנת 1602 על ידי פרנסיסקו דה גאמה, יועצו של מושל האזור במלכות המשנה של ספרד החדשה חואן לופס דה סיקיירה - שניהם יהודים מומרים - ובשנת 1609 התגוררו בה 6,900 תושבים. בשנת 1900, התחולל בעיר הקרב הראשון של מלחמת אלף הימים, בין הליברלים והשמרנים במדינה.

==כיום==
האוכלוסייה בעיר נחשבת לאמידה יחסית, המעמד הבינוני הוא הדומיננטי, ואחוזי האבטלה בה נמוכים במיוחד.

התפתחות מגזר הבנקאות, בניית פרויקטים ציבוריים גדולים כשדה התעופה המקומי, וכביש דויד-בוקטה, לצד הצמיחה של הפעילות המסחרית בעיר, תרמו לכך שדויד היא אחת מאזורי הצמיחה המהירים בפנמה. העיר היא המרכז המסחרי של מחוז צ'יריקי, והיא אחראית ליותר ממחצית התמ"ג במחוז.

העיר מחוברת לשאר חלקי המדינה על ידי הכביש הפאן-אמריקאי העובר בעיר. מנמל התעופה של העיר, אנריקה מאלק, יוצאות טיסות סדירות ליעדים בפנמה וקוסטה ריקה.

== אקלים ==
האקלים בדויד הוא אקלים מונסון טרופי (Am לפי שיטת קפן). הטמפרטורות בה גבוהות מ־20 מעלות צלזיוס כמעט בכל ימות השנה. המשקעים יורדים בכל השנה, אך החודשים ינואר–מרץ יבשים הרבה יותר מאשר שאר החודשים. כמות המשקעים השנתית הממוצעת היא 2,620.2 מילימטרים.

== קישורים חיצוניים == 

* 

== הערות שוליים ==

קטגוריה:פנמה: ערים
קטגוריה:יהדות פנמה
קטגוריה:יישובים שהוקמו ב-1602
משה פלס

משה פלס (סטמפל) (20 ביולי 1933 – 19 בספטמבר 1968) היה מראשוני הצנחנים, בעל עיטור העוז. היה סגן מפקד חטיבה 55 במהלך הקרב על ירושלים במלחמת ששת הימים, והניף את דגל מדינת ישראל על הכותל המערבי. נהרג במרדף בבקעת הירדן ב-1968 בהיותו מפקד גדוד הנח"ל המוצנח (גדוד 50).

== קורות חייו ==
משה פלס, שנודע בכינויי סטמפלה, נולד בפולין ב-20 ביולי 1933 לצבי ורושה סטמפל. עם פרוץ מלחמת העולם השנייה נמלטה משפחתו לברית המועצות, ושם גדל.

בשנת 1947, בגיל 14, עלה עם משפחתו לארץ ישראל, התגורר ברמת גן והיה פעיל בשומר הצעיר. במלחמת העצמאות השתתף כנער במסגרת הגדנ"ע. בשנת 1951 התגייס לצה"ל והצטרף לנח"ל. אחרי קורס קצינים נשלח לחטיבת הצנחנים ומונה למפקד מחלקה במסגרת פלוגה ד בפיקודו של מוטה גור.

בשנים הבאות השתתף ברוב פעולות התגמול שביצעה החטיבה ובכללן פעולת עזה. במבצע אלקיים ב-1955, בו פוצצה תחנת המשטרה המצרית בחאן יונס, גילה כישרון ותושייה כאשר מפקדו, מוטה גור, נפצע. מטען חומר הנפץ שנועד לפרוץ את שערי המבנה לא התפוצץ ומשה זינק מתוך הזחל"ם שלו, פרץ אל הבניין ולמרות שנפצע פעמיים המשיך לפעול והתמיד במשימתו לטהר את הבניין ולהכינו לפיצוץ. על לחימתו בפעולת חאן-יוניס צוין לשבח על ידי הרמטכ"ל דאז, משה דיין. בשנת 1975 הומר הצל"ש שקיבל לעיטור העוז.

לאחר מבצע קדש, בו לחם, מונה למפקד פלוגת סיור בערבה.

במהלך שירותו הגיע פלס לדרגת סגן-אלוף ומונה לסגן מפקד חטיבה 55, חטיבת המילואים של הצנחנים שמפקדה היה מוטה גור. בתפקיד זה השתתף במלחמת ששת הימים בקרב על ירושלים. הוא פיקד על הכוח שכבש את הר הבית והכותל המערבי.

לאחר המלחמה התמנה למפקד גדוד הנח"ל המוצנח (גדוד 50). ב-19 בספטמבר 1968, במהלך תקופת המרדפים בבקעת הירדן, פיקד פלס על כוח מרדף אחרי חוליית מחבלים בנחל בזק (וואדי שובאש) שבבקעת הירדן. פלס, וחמישה לוחמים נוספים, בהם סגנו, רב-סרן , נפגעו מאש החוליה ונהרגו. פלס ושנים מן ההרוגים הנוספים נטמנו בבית העלמין הצבאי בקריית שאול בהלוויה רבת משתתפים.

== הנצחתו ==
על שמו מחנה פלס שבבקעת הירדן.

לזכרו כתב המשורר דן בירן, חברו הטוב מאז הפריצה לעיר העתיקה, את השיר "שיר על רעי", המבוסס על קינת דוד ליהונתן ושאול. זאת, מכיוון שהקרב בו נהרג פלס התחולל בשיפולים המזרחיים של הר הגלבוע). השיר בוצע על ידי הגבעטרון באלבום "גוונים" שיצא בשנת 1978.

== חיים אישיים ==
לו ולאשתו, דליה לבית צינבוי היו שני בנים.

== לקריאה נוספת ==
* מרדכי גור, "פלוגה ד", תל אביב: משרד הביטחון – ההוצאה לאור, תשל"ז 1977.
* אורי מילשטיין, המסתערים ראשונה, תל אביב: רמדור, 1969.
* יהודה הראל, המרדף של הצנחנים, תל אביב: ספרית מדים, תשכ"ט.

== קישורים חיצוניים ==
* באתר נזכור של משרד הביטחון
* 
* [http://www.202.org.il/Pages/iturim/personal/stempel.htm סיפור לחימתו במבצע אלקיים] באתר עמותת הצנחנים
* [http://amudanan.co.il/w/index.php/P408459 מרדף ואדי שובאש] באתר עמוד ענן
* 
* 
* 
* 

==הערות שוליים==

קטגוריה:מעוטרי עיטור העוז בפעולות התגמול
קטגוריה:עולים לאחר מלחמת העולם השנייה
קטגוריה:מפקדי גדודים בחטיבת הצנחנים
קטגוריה:סגני-אלופים בצה"ל
קטגוריה:חללי צה"ל במלחמת ההתשה
קטגוריה:ישראלים ילידי פולין
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:אישים הקבורים בבית הקברות הצבאי קריית שאול
קטגוריה:אישים שעל שמם בסיסי צה"ל
קטגוריה:מלחמת ההתשה בבקעת הירדן
קטגוריה:ישראלים שנולדו ב-1933
קטגוריה:ישראלים שנפטרו ב-1968
ת'אנדר ביי

ת'אנדר ביי (באנגלית: Thunder Bay) היא בירת מחוז ת'אנדר ביי, והעיר הגדולה באזור צפון מערב אונטריו שבקנדה.

== גאוגרפיה ==
ת'אנדר ביי היא העיר השנייה בגודלה בצפון אונטריו (אחרי גרייטר סדברי), בשנת 2011 התגוררו בעיר 108,359 תושבים.

שטח השיפוט של העיר כולל מלבד העיר ת'אנדר ביי, מספר עיירות: אוליבר פאיפונג, נייבינג, קונמיי, שונייה, או'קונור, גילייס, ופורט וויליאם פירסט ניישין.

העיר יושבה לראשונה בסוף המאה ה-17, על ידי סוחרי פרווה צרפתים. שמה של העיר "מפרץ הרעם", נובע מכך שבמפות הצרפתיות מהמאה ה-18, כונתה ימת סופיריור שהעיר ממוקמת בצפונה; מפרץ הרעם.

== ערים תאומות ==
לת'אנדר ביי חמש ערים תאומות:
* 
* 
* 
* 
* 

== קישורים חיצוניים == 

* 

* 

== הערות שוליים ==

קטגוריה:אונטריו: ערים
קטגוריה:קנדה: ערי נמל
קטגוריה:יישובים שהוקמו ב-1683
בית הצלם

הכניסה לבית הצלם
"בית חיים קרמן" שבמתחם בית הצלם
בית הצלם הוא בניין ברחוב שייח' ריחאן השוכן בחלקו הצפוני של הרובע המוסלמי בעיר העתיקה בירושלים, בדרך בין בית ויטנברג למתחם שער הפרחים. 

== היסטוריה ==

הבית נרכש בשנת תשמ"ט (1989) על ידי עמותת עטרת כהנים, באמצעות תרומתו של המליונר היהודי האמריקאי סם דומב. נקרא "בית הצלם" מכיוון שאיתורו אירע כאשר איש עמותת עטרת כהנים טילפן לצלם, והשיחה הגיעה בטעות לבעלים הערביים של הבית ולמכירתו לעמותה. 
מתי דן יו"ר עמותת עטרת כהנים תיאר את נסיבות הרכישה:

הבית יושב על ידי יהודים בקיץ תשמ"ט (1989).

בשנת 1998 נרצח תושב "בית הצלם" [https://laad.btl.gov.il/Web/He/TerrorVictims/Page/Default.aspx?ID=35480 חיים קרמן], ולאחר מותו נקראה דירת מגוריו על שמו - "בית חיים קרמן". בעקבות הרצח החליטו אנשי עמותת עטרת כהנים לאכלס שני מתחמים שהיו בבעלותה: הראשון היה מתחם שער הפרחים והאחר שכן ברחוב ויה דולורוזה. בעקבות הרצח הוקמה, לאחר כשנה, עמדת משטרה המאוישת 24 שעות ביממה. 

עמותת עטרת כהנים הגישה תוכניות למעבר תת-קרקעי מבית הצלם למערת צדקיהו הסמוכה אליו. לפי מתי דן מעבר כזה יתרום לביטחון המקום. עד כה התוכניות טרם אושרו.
באוקטובר 2013 התגוררו במתחם שש משפחות יהודיות.

== אדריכלות ==

=== מרפסת התצפית ===
על גג הבית הוקמה מרפסת תצפית, ממנה נשקף נוף העיר העתיקה וסביבתה, כולל רצפת הר הבית. עמותת "רחובות העיר ימלאו" מביאה קבוצות יהודים לאתר בחול המועד, כדי לקיים מצוות עלייה לרגל וראיית מקום המקדש.

{| align=center
|<gallery widths="190px" heights="170px" perrow="4">
קובץ:Howse the chulum (11).JPG|המדרגות למרפסת התצפית
קובץ:6Howse the chulum (6).JPG| רכס הר הזיתים הצפוני, על הרכס מימין נמצא המגדל של כנסיית העלייה הרוסית.
קובץ:Howse the chulum (5).JPG|הר הזיתים הנשקף ממרפסת התצפית. בפסגת ההר מלון שבע הקשתות. למטה מבני בית הספר אל עומריה.
קובץ:Howse the chulum (4).JPG|מרפסת התצפית, כיפת הסלע הנשקפת ממנה והר הבית. הגג השטוח הוא של האכסניה האוסטרית, מעליו הכיפה האפורה של הכנסייה הארמנית.
</gallery>
|}
==לקריאה נוספת==
* לחיים בירושלים, הוצאת חיבת ירושלים, ירושלים - ה'תש"ס, (2000).

==קישורים חיצוניים==

*[https://web.archive.org/web/20131023060547/http://www.gmodules.com/ig/proxy?url=http%3A%2F%2Fwww.kikarhashabat.co.il%2F%25D7%2594%25D7%25A8-%25D7%25A6%25D7%2599%25D7%2595%25D7%259F-%25D7%25A9%25D7%25A9%25D7%259E%25D7%259D-%25D7%259E%25D7%25A1%25D7%25A2-%25D7%2591%25D7%25A2%25D7%25A7%25D7%2591%25D7%2595%25D7%25AA-%25D7%2594%25D7%2597%25D7%2595%25D7%25A8%25D7%2591%25D7%259F.html סיור מצולם עם הרב ישראל גליס]

==הערות שוליים==

קטגוריה:הרובע המוסלמי: מתחמים יהודים
קטגוריה:נקודות תצפית בירושלים
דיאן ראצ'וניצה

דיאן ראצ'וניצה (בקרואטית: Dean Računica; נולד ב-5 בדצמבר 1969), הוא כדורגלן עבר קרואטי ששיחק בעמדת הקשר, וכיום עוזר מאמן בקבוצת וסט ברומיץ' אלביון.

==קריירה==
ראצ'וניצה החל את הקריירה במחלקת הנוער של שיבניק, ובשנת 1986 עלה לקבוצה הבוגרת של המועדון, ששיחקה לפרקים בליגת העל היוגוסלבית. בשנת 1992, עם עצמאותה של קרואטיה, הצטרף להיידוק ספליט מליגת העל הקרואטית, ובעונתו הראשונה במועדון זכה עמה בגביע הקרואטי. באותה שנה ערך את הופעת הבכורה שלו בנבחרת קרואטיה החדשה, במשחק מול נבחרת מקסיקו בזאגרב, וכבר באותו משחק כבש את שער הבכורה שלו בנבחרת. בשנת 1994 זכה עם היידוק ספליט באליפות, ורשם הופעה שנייה ואחרונה בנבחרת קרואטיה, במשחק מול נבחרת סלובקיה בברטיסלאבה. בינואר 1995 עבר לקבוצת אוסטריה זלצבורג מהבונדסליגה האוסטרית, ועמה זכה בשתי אליפויות. לאחר שנתיים וחצי בזלצבורג חזר להיידוק ספליט, ושיחק במדיה שנתיים נוספות.

לקראת עונת 1999/2000 הובא ראצ'וניצה לישראל על ידי המאמן דרור קשטן, וחתם בקבוצת הפועל תל אביב. את שער הבכורה שלו בקבוצה כבש בניצחון 0-2 על הפועל באר שבע ברבע גמר גביע המדינה, ובתום העונה זכה עם הקבוצה בדאבל, לאחר שבגמר הגביע כבש את השער הראשון במשחק מול בית"ר ירושלים, וכן כבש את שער הניצחון בבעיטות הכרעה. בעונה שלאחר מכן שיחק עם הקבוצה במוקדמות ליגת האלופות, ובפברואר 2001 שוחרר מהקבוצה בעקבות החתמתו של דמיטרי מיכאלנקו, ועבר לעירוני ראשון לציון, שם שיחק עד תום העונה.

לאחר שעזב את ישראל עבר ראצ'וניצה לשחק בקבוצת צ'ונגצ'ינג ליפאן מהליגה הסינית. בשנת 2002 חזר להיידוק ספליט, זכה עמה בגביע נוסף, ובעונתו האחרונה בקריירה זכה באליפות נוספת. ב-12 ביולי 2004 פרש ממשחק פעיל, לאחר שנתגלו בעיות בלבו, וזכה למשחק פרידה חגיגי בין היידוק ספליט לנבחרת כוכבים קרואטים שכללה, בין היתר, את רוברט פרוסינצ'קי וסלאבן ביליץ'.

לאחר פרישתו שימש כעוזר מאמן בהיידוק ספליט, ואימן לסירוגין גם את קבוצות הנערים והנוער של המועדון. לקראת יורו 2008 מינה אותו מאמן נבחרת קרואטיה, סלאבן ביליץ', לסקאוט האחראי על צפייה בנבחרות היריבות. בשנת 2010 החל לשמש כמאמן ראשי בליגות הנמוכות בקרואטיה, תחילה בקבוצת NK אוסקוק. בשנת 2012 מונה למאמנה של NK ג'ונאק סינג' מליגת המשנה. בשנת 2015 שימש כעוזר מאמן קבוצת דונאיסקה סטרדה מליגת העל הסלובקית. בשנת 2017 מונה לעוזר מאמן בקבוצה האוסטרלית מלבורן נייטס, ובשנת 2018 מונה לסקאוט בקבוצת אל-איתיחאד מערב הסעודית.

ביוני 2019 מונה ראצ'וניצה לעוזרו של סלאבן ביליץ', מאמן וסט ברומיץ' אלביון מליגת המשנה באנגליה, ובתום עונת 2019/2020 העפיל עם הקבוצה לפרמייר ליג.

== תארים כשחקן==
;היידוק ספליט
* אליפות קרואטיה: 1993/1994, 2003/2004
* הגביע הקרואטי: 1992/1993, 2002/2003
* סופר קאפ: 1992, 1993, 1994

;אוסטריה זלצבורג
* אליפות אוסטריה: 1994/1995, 1996/1997
* סופר קאפ: 1995

;הפועל תל אביב
* אליפות: 1999/2000
* גביע המדינה: 1999/2000

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:כדורגלנים יוגוסלבים
קטגוריה:קשרי כדורגל קרואטים
קטגוריה:קשרי כדורגל יוגוסלבים
קטגוריה:שיבניק: כדורגלנים
קטגוריה:כדורגלני שיבניק
קטגוריה:כדורגלני היידוק ספליט
קטגוריה:כדורגלני רד בול זלצבורג
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני צ'ונצ'ינג ליפאן
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים קרואטים בישראל
קטגוריה:ספורטאים קרואטים בסין
קטגוריה:מאמני כדורגל קרואטים
קטגוריה:קרואטים שנולדו ב-1969
אופרת פוגי

אופרת פּוּגִי היא אופרת רוק ישראלית שכתב דני סנדרסון בתחילת שנות השבעים. האופרה נגנזה, אולם כמה שירים וקטעים שנכללו בה יצאו לאור והתפרסמו.

ב"אופרת פוגי" מסופר על פוגי, דמות ששבה מביקור ביפן. חבריו של פוגי מתעניינים רק במתנות שהביא, חוקרים כמה עלה כל דבר ומעצבנים אותו.

== הפקה ==
האופרה הוקלטה ברשמקול ביתי בביתו של סנדרסון בסביון. אברהם דשא (פשנל) צפה בחומרים והמליץ לסנדרסון לפרק את האופרה לשירים נפרדים. רבים מאותם שירים שולבו במופע ובאלבומים של להקת כוורת וזכו להצלחה גדולה: "לא ידענו מה לעשות", "נחמד", "פה קבור הכלב" ו"שיר המחירון".

במהלך שירותו הצבאי בלהקת הנח"ל, בשנים 1971–1972, חיבר סנדרסון אופרת רוק נוספת ("הסיפור המחריד על הילד מברזיל") ומחזמר תנ"כי ("המלך ממבו") שאותם ניסה להעלות לבמה. חלק מהמשתתפים באותם ניסיונות אמנותיים השתלבו לאחר מכן בלהקת כוורת.

אופרת הרוק "סיפורי פוגי" לא יצאה לאור בהקלטה מסודרת עד שנת 2013. יואב קוטנר השמיע אותה עם יתר האופרות בתוכניתו "למרות הכול". בשנת 2013, לרגל הופעות איחוד נוספות, יצאה לאור ההקלטה של אופרת פוגי במארז "כוורת בקופסה".

באפריל 2024, לרגל חגיגות 50 השנים ללהקה, יצאה הקלטת האופרה לראשונה על גבי תקליט, וכן עלתה לשירותי הסטרימינג.

== שירים ==

== נגנים ==
# אלון אולארצ'יק – גיטרה בס
# דני סנדרסון – גיטרה ופסנתר
# אפרים שמיר – גיטרה אקוסטית
# מאיר פניגשטיין – תופים ותוף מרים
# דייוויד שנן – תופים וכלי הקשה

* מאוחר יותר הצטרפו לצוות הנגינה יצחק קלפטר ויוני רכטר:

# יצחק קלפטר – גיטרה מובילה
# יוני רכטר – פסנתר

== משתתפים == 
#פוגי – מאיר פניגשטיין
#פרצ'ו ואן דוזר \ השכן ממול – גידי גוב
#ויטורה פרסטו – אפרים שמיר
#איי צ'יפפא – אלון אולארצ'יק
#לוגי גרסקו – דני סנדרסון
#אנא ניממו – מנחם זילברמן
#קרלה \ בתו של האיכר – תמי עזריה
#יונה פיפו – מירי אלוני
#מומו – דייוויד שנן

* מאוחר יותר הצטרפו לאופרה יצחק קלפטר ויוני רכטר ותפסו את מקומותיהם של מנחם זילברמן ודייוויד שנן

==הערות שוליים==

קטגוריה:אופרות רוק
קטגוריה:שירי כוורת
קטגוריה:שירים שהולחנו על ידי דני סנדרסון
קטגוריה:יצירות שנות ה-1970
ברגלניצה שטיפ

מועדון כדורגל ברגלניצה שטיפ (במקדונית: ФК Брегалница Штип) הוא מועדון כדורגל מהעיר שטיפ שבמקדוניה. המועדון נוסד לאחר הקמת ממלכת יוגוסלביה ומשחק בליגת העל המקדונית.

==היסטוריה==
המועדון נוסד בשנת 1921 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה. בסוף עונת 1963/1964 הגיע למקום הראשון בליגה ועלה בפעם הראשונה לליגה השנייה ביוגוסלביה. המועדון שיחק לסירוגין בליגה השנייה ובליגה השלישית ביוגוסלביה. בעונת 1980/1981 הגיע לרבע גמר הגביע היוגוסלבי והפסיד לקבוצת ולז' מוסטר.

בעונת 1992/1993 לאחר התפרקות יוגוסלביה עבר לשחק בליגת העל המקדונית ולאחר עונה אחת ירד לליגה השנייה של מקדוניה. המועדון שיחק לסירוגין בליגה השנייה ובליגת העל המקדונית. בעונת 1999/2000 הגיע לשמינית גמר הגביע המקדוני. בעונת 2000/2001 הגיע לשמינית גמר הגביע המקדוני והפסיד לקבוצת בלאסיקה. בעונת 2004/2005 הגיע לרבע גמר הגביע המקדוני והפסיד לקבוצת בשקימי. בעונת 2005/2006 הגיע לחצי גמר הגביע המקדוני והפסיד לקבוצת שקנדיה. בעונות 2006/2007, 2007/2008 הגיע לשמינית גמר הגביע המקדוני והפסיד לקבוצות דריטה ומילאנו קומאנובו בהתאמה.

בסוף עונת 2009/2010 עלה מהליגה השנייה לליגת העל המקדונית. המועדון משחק ברציפות בליגת העל המקדונית מעונת 2010/2011. בעונה זו הגיע לרבע גמר הגביע המקדוני והפסיד לקבוצת נפרדוק. בעונת 2011/2012 הגיע לרבע גמר הגביע המקדוני והפסיד לקבוצת טורנובו. בעונת 2012/2013 הגיע לשמינית גמר הגביע המקדוני והפסיד לקבוצת שקנדיה. בעונת 2013/2014 הגיע לחצי גמר הגביע המקדוני והפסיד לקבוצת רבוטניצ'קי קומטל סקופיה.

==שחקנים בולטים==
* ולטקו קוסטוב

== קישורים חיצוניים ==
* 

קטגוריה:קבוצות כדורגל מקדוניות
קטגוריה:קבוצות כדורגל שהוקמו ב-1921
אולינגיטו

אולינגיטו (שם מדעי: Bassaricyon neblina), הוא מין יונק בסוג בסרקיון במשפחת הראקוניים. מקום תפוצתו ביערות הגשם של קולומביה ואקוודור. המין זוהה והוגדר מדעית רק באוגוסט 2013, משום שקודם לכן זיהו פרטים שלו בטעות כנציגים קטני-גוף של אולינגו, המין הגדול יותר בסוג בסרקיון.

== גילוי וסיווג ==
המין הוכרז והוגדר רשמית ב-15 באוגוסט 2013 על ידי כריסטופר הלגן, אוצר במוזיאון הלאומי להיסטוריה של הטבע של הסמית'סוניאן בוושינגטון שבארצות הברית ועמיתיו. הלגן זיהה דגימות מן המין במוזיאון פילד להיסטוריה של הטבע בשיקגו, ומיצה מהן DNA על-מנת להוכיח שהם מין נפרד מן האולינגו. לאחר מכן התברר שנקבת אולינגיטו, שכונתה "רינגרל", הייתה בגן החיות בפארק הזואולוגי הלאומי בוושינגטון עד מותה בשנת 1976. היא זוהתה בטעות כאולינגו, ומטפלים ניסו ללא הצלחה לזווג אותה עם זכרי אולינגו.

אולינגיטו הוא אחד המעטים ממיני היונקים שעדיין לא הוגדרו עד לאחרונה, והוא המין הראשון מסדרת הטורפים ביבשת אמריקה שהוגדר מזה 35 שנה.

== מורפולוגיה ==
האולינגיטו הוא המין הקטן ביותר במשפחת הראקוניים. משקלו של בוגר כ-900 גרם. הוא דומה במראהו לקרוביו הגדולים יותר, האולינגו והדביבון הלופת, אך בהשוואה לאולינגו פרוותו סמיכה יותר, תצורת השיניים שלו שונה, וזנבו ואוזניו קצרים יותר באופן יחסי.

== תפוצה ובית גידול ==
האולינגיטו שוכן ביערות הגשם הטרופיים של הרי האנדים, בגובה של יותר מ-1,500 מטר מעל פני הים. פרטים מן המין זוהו ביערות המשתרעים ממרכז קולומביה ועד מערב אקוודור. לא ידוע אם המין נמצא בסכנת הכחדה, ואולם מוערך כי בית הגידול שלו מצטמצם, כיוון שיותר מ-40% מהיערות שבאזור תפוצתו כבר בוראו.

== אורח חיים ==
בדומה לאולינגו ולדביבון הלופת, האולינגיטו הוא ארבוראלי בלעדי, ומבלה את מרבית חייו על עצים. כמוהם הוא פעיל בעיקר בלילה, איננו חברותי ונוטה להסתתרות. אף שמבחינה טקסונומית האולינגיטו שייך לסדרת הטורפים, הוא אוכל-כול בדומה למרבית שאר בני משפחת הראקוניים, וניזון בעיקר מפירות, וכן מחרקים ומצוף.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי כריסטופר הלגן
קטגוריה:ראקוניים
קטגוריה:קולומביה: יונקים
קטגוריה:אקוודור: יונקים
קטגוריה:קולומביה: בעלי חיים אנדמיים
קטגוריה:בעלי חיים שתוארו ב-2013
יורומילק גורנו ליסיצ'ה

מועדון כדורגל יורומילק גורנו ליסיצ'ה הוא מועדון כדורגל מקדוני, המשחק בגורנו ליסיצ'ה שבסקופיה במקדוניה. המועדון נוסד לאחר הקמת הרפובליקה הפדרלית הסוציאליסטית של יוגוסלביה. המועדון משחק נכון לעונת 2014/2015 בליגה המקדונית השנייה.

==היסטוריה==
המועדון נוסד בשנת 1964 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה.
בעונת 1992/1993 לאחר התפרקות יוגוסלביה, המועדון עבר לשחק בליגה השלישית במקדוניה. בסוף עונת 2009/2010, עלה מהליגה השלישית לליגה השנייה במקדוניה. המועדון שיחק 3 שנים בליגה השנייה, מעונת 2010/2011 ועד עונת 2012/2013. בעונת 2012/2013 הגיע לשמינית גמר הגביע המקדוני והפסיד לקבוצת וארדאר סקופיה. בסוף העונה הגיע למקום הרביעי בליגה השנייה ועלה בפעם הראשונה לליגת העל המקדונית. בסוף עונת 2013/2014 ירד מליגת העל המקדונית לליגה המקדונית השנייה.

קטגוריה:קבוצות כדורגל מקדוניות
קטגוריה:קבוצות כדורגל שהוקמו ב-1964
קטגוריה:סקופיה: מועדוני כדורגל
הרפובליקה הדמוקרטית של קונגו במשחקים הפאראלימפיים

הרפובליקה הדמוקרטית של קונגו השתתפה לראשונה ב בלונדון (2012) כששלחה למשחקים משלחת של שני ספורטאים, גבר ואישה. במשחקי החורף לא נטלה הרפובליקה הדמוקרטית של קונגו חלק מעולם.

הספורטאים אותם שלחה הרפובליקה הדמוקרטית של קונגו למשחקי 2012, התחרו שניהם תחרויות האתלטיקה, האחד בתחרויות זריקת הדיסקוס והטלת כידון והאחת במרוץ ל-100 מטר ובתחרות זריקת הדיסקוס, אך הם לא הגיעו להישגים ספורטיביים משמעותיים.

==ראו גם==
* הרפובליקה הדמוקרטית של קונגו במשחקים האולימפיים
* הרפובליקה הדמוקרטית של קונגו במשחקים האולימפיים לנוער

==קישורים חיצוניים==
* [http://www.paralympic.org/npc/democratic-republic-congo הרפובליקה הדמוקרטית של קונגו] באתר הוועד הפאראלימפי הבינלאומי

==הערות שוליים==

קטגוריה:מדינות במשחקים הפאראלימפיים
קטגוריה:הרפובליקה הדמוקרטית של קונגו: ספורט
דיקירך

דיקירך (בלוקסמבורגית: Dikrech, בגרמנית: Diekirch) היא קומונה במעמד עיר במרכז לוקסמבורג. הקומונה היא בירת קנטון דיקירך ומחוז דיקירך.

העיר שוכנת לגדת נהר זואר. בינואר 2013 התגוררו בעיר 6,581 תושבים. בשנת 1977 נבנה המדרחוב הראשון בלוקסמבורג בעיר.

משנת 1955 ממוקם בעיר הבסיס היחיד של צבא לוקסמבורג.

== ערים תאומות ==
לדיקירך חמש ערים תאומות:
* 
* 
* 
* 
* 

== קישורים חיצוניים ==

* 

קטגוריה:לוקסמבורג: ערים
חוף פארדייס

חוף פארדייס (באנגלית: Paradise Beach) הייתה אופרת סבון אוסטרלית, שהופקה לשידור במקור בין 1993 ל-1994. עלילת הסדרה עסקה בקבוצת צעירים המתגוררים ועובדים בעיר גולד קוסט בקווינסלנד, אוסטרליה ובסוגיות המעסיקות בני נוער.

הסדרה שודרה במקור בערוץ 9 האוסטרלי. בנוסף, שודרה הסדרה גם במדינות רבות ברחבי העולם בהן בריטניה, ארצות הברית, ונצואלה, איטליה, שווייץ, צרפת, פולין והולנד. בישראל שודרה הסדרה במהלך 1995 בערוץ 2.

הסדרה היוותה קרש קפיצה לכמה מהשחקנים שגילמו בה את בני הנוער, ובהם איילה פישר, מנו בנט, ריילי היל, קימברלי ג'וזף, וג'ייסון סימונס.

==קישורים חיצוניים==

קטגוריה:סדרות טלוויזיה אוסטרליות
קטגוריה:תוכניות טלוויזיה שעלו לשידור בשנות ה-1990
ואסיליס טורוסידיס

ואסיליס טורוסידיס (ביוונית: Βασίλης Τοροσίδης; נולד ב-10 ביוני 1985 בקסנתי, יוון) הוא כדורגלן עבר יווני ששיחק בעמדת המגן הימני.

==קריירת מועדונים==
טורוסידיס ערך את הופעת הבכורה שלו בקבוצה היוונית הבוגרת של קסנתי באמצע אפריל 2003, כשהיה בן 17 והבקיע את שערו הראשון בליגה שנתיים וחצי לאחר מכן. לאחר שהרשים במהלך ארבע וחצי שנותיו בקבוצה, הוא משך את עיניהם של שלוש הקבוצות הגדולות של הליגה היוונית, אולימפיאקוס, פנאתינאיקוס וא.א.ק. אתונה. בסופו של דבר טורוסידיס חתם לחמש שנים באולימפיאקוס.

כאמור, בתחילת שנת 2007 טורוסידיס היה כבר חלק מהסגל של אולימפיאקוס וכעבור שלושה שבועות בלבד הבקיע את שערו הראשון במדי הקבוצה. הוא הבקיע את שערו האירופי הראשון במדי הקבוצה בעונת 09–2008 בשלב הפלייאוף לקראת ההעפלה לשלב הבתים במסגרת הליגה האירופית נגד נורשלאנד הנורווגית. הוא הפך להיות הקפטן של הקבוצה אחרי פרישתו של השוער, אנטוניוס ניקופולידס. טורוסידיס הפך להיות חלק חשוב בנבחרת ובאולימפיאקוס בעקבות החוזק הפיזי והטכניקה שלו. בסיום חוזהו, חתם טורוסידיס בקבוצה האיטלקית, רומא.

ב-23 בינואר 2013 טורוסידיס הגיע לסרייה א' וחתם ברומא לשנתיים וחצי. הוא ערך את הופעת הבכורה שלו במשחק נגד בולוניה שהסתיים בתוצאה 3-3, והבקיע את שערו הראשון בניצחון החוץ 2–3 על אטאלנטה. ב-31 באוגוסט 2018 חתם בבולוניה לשנתיים. ב-11 בספטמבר ערך את הופעתו הבכורה בניצחון 2-1 על קליארי. ב-28 ביולי 2018 חזר לאחר שש שנים לאולימפיאקוס.

==נבחרת יוון==
טורוסידיס ערך את ההופעה הבינלאומית הראשונה שלו במוקדמות יורו 2008 נגד נבחרת טורקיה וממשחק זה הפך להיות חלק חשוב בנבחרת כמגן ימני. בעקבות ההעפלה של נבחרת יוון ליורו 2008 מהמקום הראשון בבית שלה, טורוסידיס נבחר להיות חבר סגל לקמפיין זה.

הוא הבקיע את שערו הראשון בנבחרת במשחק נגד נבחרת לוקסמבורג במסגרת מוקדמות מונדיאל 2010.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים יוונים
קטגוריה:מגני כדורגל יוונים
קטגוריה:כדורגלני סקודה קסנתי
קטגוריה:כדורגלני אולימפיאקוס
קטגוריה:כדורגלני רומא
קטגוריה:כדורגלני בולוניה
קטגוריה:כדורגלני נבחרת יוון
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספורטאים יוונים באיטליה
קטגוריה:יוונים שנולדו ב-1985
הוטה

קמין קרסטי (הוטה) היא תופעה גאולוגית, שבה נוצר בור עמוק בסלע, אשר לעיתים מגיע לעומק של עשרות מטרים. בארץ ישראל התופעה קיימת בעיקר באזור הגליל העליון אך גם באזור השומרון ויהודה.

ההוטות נוצרות מתהליך קרסטי (המסתי) של סלעי דולומיט (לעיתים נדירות נוצר גם באבן גיר) המשוכבים בשיכוב גס. סלעי הדולומיט, עקב היותם סלעים צפופים וקשיחים, נסדקים אך לא מתפוררים. מי גשם זורמים על פני הסלע ומחלחלים באותם סדקים. מי המשקעים במסלולם מהאטמוספירה החיצונית אל חללי הסלע עוברים בקרקע דרך אטמוספירה עשירת CO2 (פחמן דו-חמצני). מקורו של ה-CO2 בקרקע הוא בפעילות הביוגנית. המים ממיסים את ה-CO2 וחומציותם עולה. המגע בין המים לסלע והחומציות מאפשרת המסה והרחבה של הסדקים. במקום שבו יש מפגש סדקים, תהיה ההתרחבות מהירה יותר. מידת הפתיחה של הסדקים אינה קבועה. מים העוברים בזרימה לאורך מפגש סדקים עשויים להגיע לנקודה בה הסדקים מתרחבים עם העומק. המים זורמים בפילם דק על פני הסלע ומתחיל להתפתח קמין שצורתו כעין חרוט ההולך ומתרחב כלפי מטה. התרחבות הקמין גורמת לגידולו כלפי מעלה וסחיפה על פני השטח או התמוטטויות עשויים לגרום לפתיחת הקמין בקצהו העליון. פעמים רבות נוצרים נטיפים בתוך אותם קמינים.
המרכז לחקר מערות בישראל (מלח"מ) עורך סקרי שטח ומחפש עוד הוטות, נכון ל-10 באוגוסט 2013 נמצאו ומוספרו 250 הוטות רק באזור הר פקיעין. שתיים מההוטות היותר גדולות בארץ ישראל הן הוטה 6 וההוטה בהר מירון.
ההוטה הגדולה ביותר נכון ל-3 בספטמבר 2014 היא ההוטה שנתגלתה ליד מושב שתולה ביולי 2014, (מערת רהב).

== רשימת הוטות ==

* הוטה 6
* הוטה ג'רמק
* הוטה 17
* מערת רהב

== קישורים חיצוניים ==

* [https://davidson.weizmann.ac.il/online/askexpert/earth_sci/%D7%9E%D7%94%D7%9D%20%D7%94%D7%95%D7%98%D7%94%20%D7%95%D7%A6%D7%A0%D7%99%D7%A8%20%D7%95%D7%9B%D7%99%D7%A6%D7%93%20%D7%94%D7%9D%20%D7%A0%D7%95%D7%A6%D7%A8%D7%99%D7%9D%3F מהם הוטה וצניר וכיצד הם נוצרים?], באתר מכון דוידסון לחינוך מדעי

== הערות שוליים ==

קטגוריה:ספלאולוגיה
אנג'ולי

אנג'ולי פרסאוד (באנגלית: Anjulie Persaud; נולדה ב-21 במאי 1983) היא זמרת קנדית זוכת פרס ג'ונו.

==ביוגרפיה==
אנג׳טלי נולדה באוקוויל, אונטריו, שבקנדה. הצעירה מבין ארבעת ילדי המשפחה, להורים ממוצא הודו-גייאני. 

===קריירת מוזיקה===
כבר בגיל צעיר החליטה אנג'ולי להפוך לזמרת, זאת לאחר שצפתה בג'נט ג'קסון במסע ההופעות שלה "The Velvet Rope".<ref></ref> אנג'ולי פתחה את הופעותיו של ג'סי מקרטני ב-2009. הסינגלים שלה (שטרם יצאו לאור) הפציעו בסדרה הוליווד הילס של רשת "MTV". בין היתר, שיריה הופיעו בסדרות: איסטוויק, מלרוז פלייס, יומני הערפד, הדוגמנית הבאה של קנדה. בהמשך אנג'ולי הופיעה ביחד עם שניאזה, B.o.B ורפאל סאדיק.

ב-4 באוגוסט 2009 הוציאה את אלבום הבכורה שלה. אלבומה השני הכיל סינגלים מפורסמים כמו: Whiאe Lights, Brand New Bitch/Chick, Stand Behind The Music, Headphones, You and I. בשנת 2011 הסינגל מאלבומה השני, Brand New Chich/Bitch זכה באלבום פלטינה בהורדה בקנדה עם מעל ל-80,000 רכישות, ובזכותו הייתה מועמדת בקטגוריית שיר הדאנס לפרס ג'ונו. השיר הופיע גם בסרט "מרגלת מתבגרת", בכיכובה של מיילי סיירוס.

ב-2012 יצאה לסיבוב הופעות לכבוד הסינגל You and I ברחבי קנדה, מקום הולדתה.

===כתיבה והפקה===
כבר מגיל צעיר, הלחינה אנג'ולי מוזיקה. היא כתבה את רוב שיריה באלבומה הראשון, הנקרא Anjulie (שמה הפרטי).

אנג'ולי כתבה את השירים: Don't Call Me Baby, I Want You, Big Things, וגם הייתה בין אלה שכתבו את השיר The Boys של ניקי מינאז'.

===פרסים===

{| class="wikitable sortable"
|-
|+ פרסים
|-
! שנה
! מועמדות
! זכייה או מועמדות
! הערות
|-
| 2009
|פרסי הווידאו קליפים של MTV
|מועמדות
|הקליפ הטוב ביותר
|-
|2009
|MTVU
|מועמדות
|הקליפ טוב ביותר (Boom)
|-
| 2012
|Juno Awards
|זכייה
|שיר הדאנס הטוב של השנה (Brand New Bitch)
|-
|}

==אלבומים==
===Anjulie: אלבום הבכורה (2009)===

==קישורים חיצוניים==

* 

== הערות שוליים ==

קטגוריה:זמרות קנדיות
קטגוריה:אמניות ריפבליק רקורדס
קטגוריה:קנדיות שנולדו ב-1983
קטגוריה:קנדים שנולדו ב-1983
פול הלמוש

פול ריצ'רד הלמוש (בהונגרית: Halmos Pál, באנגלית: Paul Richard Halmos; 3 במרץ 1916 בודפשט – 2 באוקטובר 2006 לוס גאטוס קליפורניה) היה מתמטיקאי יהודי אמריקאי, יליד הונגריה, שתרם בתחומים כגון הסתברות, סטטיסטיקה, תורת האופרטורים, ואנליזה פונקציונלית- בעיקר במרחבי הילברט. הוא היה ידוע כמרצה למופת.

==השכלה==
הלמוש קיבל תואר ראשון בפילוסופיה ומתמטיקה מאוניברסיטת אילינוי. הוא סיים את התואר בגיל 19 והחל בלימודי דוקטורט בפילוסופיה, אך עקב כישלונו במבחני המאסטר בעל פה, הוא השלים את התואר במתמטיקה.

==קריירה==
מיד לאחר לימודיו נכנס למכון למחקר מתקדם. לאחר חצי שנה הוא עבד תחת ג'ון פון נוימן, מה שהתגלה כניסיון מכונן. במכון, הלמוש כתב את ספרו הראשון, "מרחבים וקטוריים ממימד סופי", שבמהרה הקנה לו מוניטין כסופר מתמטי.

הוא הרצה באוניברסיטאות: סירקיוז, שיקגו, מישיגן, הוואי, אינדיאנה ואוניברסיטת סנטה ברברה בקליפורניה.

==הישגים==
בסדרת מאמרים, שלאחר מכן הודפסה בספרו "לוגיקה אלגברית", ייסד את האלגברה הפוליאדית, גרסה אלגברית של שפה מסדר ראשון. 

מעבר לתרומותיו המתמטיות, הלמוש היה ידוע בייחוד בשל כושר הוראתו במתמטיקה אוניברסיטאית. למרות שעלה בגיל 13 מהונגריה והיה בעל מבטא הונגרי כל חייו, הוא היה מרצה בצורה בהירה.

בשנת 1983 זכה בפרס לירוי סטיל של האגודה האמריקאית למתמטיקה על הוראתו.

בשנת 2005 ייסד עם אשתו את פרס "Euler Book Prize", פרס שנתי הניתן על ידי האגודה האמריקאית למתמטיקה לספר המשפר את מעמד המתמטיקה בקרב הציבור.

==ספריו==
*1942. מרחבים וקטוריים ממימד סופי. (Finite-Dimensional Vector Spaces)
*1950. תורת המידה. (Measure Theory)
*1951. מבוא למרחב הילברט ותורת ריבוי הספקטרום. (Introduction to Hilbert Space and the Theory of Spectral Multiplicity)
*1956. שיעורים על התורה הארגודית. (Lectures on ergodic theory)
*1960. תורת הקבוצות הנאיבית. (Naive Set Theory)
*1962. לוגיקה אלגברית. (Algebraic Logic)
*1963. שיעורים באלגברות בוליאניות. (Lectures on Boolean algebra)
*1985. אני רוצה להיות מתמטיקאי. (I Want to Be a Mathematician)
*1987. יש לי זיכרון צילומי (I Have a Photographic Memory)
*1991. בעיות למתמטיקאים (Problems for Mathematicians, Young and Old)
*1996. ספר בעיות אלגברה ליניארית (Linear Algebra Problem Book)
*1998. עם סטיבן גיבנט, לוגיקה כאלגברה (Logic as Algebra)
*2009. לאחר מותו, עם סטיבן גיבנט, מבוא לאלגברות בולאניות (Introduction to Boolean Algebras)

==ראו גם==
*הלמוש

==קישורים חיצוניים==

* [http://www.maa.org/news/100306halmos.html "Paul Halmos: A Life in Mathematics"]
* 

קטגוריה:מתמטיקאים אמריקאים
קטגוריה:יהודים הונגרים
קטגוריה:מתמטיקאים יהודים
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:מהגרים מהונגריה לארצות הברית
קטגוריה:אמריקאים שנולדו ב-1916
קטגוריה:אמריקאים שנפטרו ב-2006
גלן בואורוק

גלן וארן בוארוק (באנגלית: Glen Warren Bowersock; נולד ב-12 בינואר 1936) הוא אקדמאי אמריקאי שמתמחה בעולם הקדמון, והיסטוריה של יוון העתיקה, רומא העתיקה והמזרח התיכון.

== קורות חיים וקריירה ==
בואורוק נולד בפרובידנס, רוד איילנד, ולמד בבית הספר ריבר בוויסטון, מסצ'וסטס.
 
הוא קיבל את התואר B.A בהצטיינות יתרה מאוניברסיטת הרווארד ב-1957. 
תואר B.A נוסף קיבל מאוניברסיטת אוקספורד ב-1959, ותואר M.A ב-1962 קיבל תואר ד"ר לפילוסופיה מאוקספורד. מאז קיבל מספר תוארי דוקטור לשם כבוד ממספר אוניברסיטאות: 
*אוניברסיטת שטרסבורג 1990,
*בית הספר היישומי ללימודים גבוהים 1999 צרפת,
*ואוניברסיטת אתונה 2005.

בנוסף לזה הוא עמית בבייליול קולג של אוניברסיטת אוקספורד 2004.
מרצה בהיסטוריה קדומה בביילול בשנים 1960–1962 ופרופסור להיסטוריה בהרווארד בשנים 1962–1980. מ-1980 עד 2006 היה פרופסור במכון למחקר מתקדם. הוא כתב למעלה מ-12 ספרים ופרסם למעלה מ-300 מאמרים בנושא יוון, רומא, ההיסטוריה והתרבות של המזרח התיכון. בזמן הקריירה שלו בהרווארד (בשנים 1962–1980) היה פרופסור להיסטוריה וקלאסיקה, יושב ראש המחלקה הקלאסית וחבר סגל אומנות ומדעים. ב-1989 נבחר להיות חבר בחברה הפילוסופית האמריקאית, שהיא קבוצת דיונים הוותיקה ביותר בארצות הברית. הוענק לו פרס ג'יימס הנרי ברסטד מהאגודה ההיסטורית האמריקאית עקב ספרו תרבות יוון העתיקה. אורגן כנס לכבודו באוניברסיטת פרינסטון ב-7 באפריל 2006 תחת השם "מזרח ומערב – כנס לכבוד גלן וארן בוארוק".

==ספריו==
* קסנופון, Constitution of the Athenians, תרגום ועריכה, הוצאת אוניברסיטת הרווארד, 1968
* Augustus and the Greek World (אוקספורד, 1965) 
* Greek Sophists in the Roman Empire (אוקספורד, 1969) 
* Julian the Apostate, Harvard University Press, 1978 
* Gibbon's Historical Imagination (סטנפורד, 1988).
* Hellenism in Late Antiquity [הרצאות ג'רום] (הוצאות אוניברסיטת קיימברידג' ומישיגן, 1990) 
* Fiction as History, from Nero to Julian [ההרצאות הקלאסיות של סיית'ר ] (הוצאת אוניברסיטת קליפורניה, 1994). גרסה מקוונת ב-[http://ark.cdlib.org/ark:/13030/ft0489n6b4/ eScholarship] באתר אוניברסיטת קליפורניה.
* Martyrdom and Rome [הרצאות ויילס] (הוצאת אוניברסיטת קיימברידג', 1995) 
* Roman Arabia, הוצאת אוניברסיטת הרווארד, 1983, 1994 (מהדורה בכריכה רכה) 
* Late Antiquity: A Guide to the Postclassical World, עריכה יחד עם פיטר בראון ואולג גרבר, הוצאת אוניברסיטת הרווארד, 1999 
* Interpreting Late Antiquity, הוצאת אוניברסיטת הרווארד, 2001 
* Mosaics as History: The Near East from Late Antiquity to Islam, הוצאת אוניברסיטת הרווארד, 2006 
* לורנצו ואלה, On the Donation of Constantine, עריכה ותרגום, הוצאת אוניברסיטת הרווארד, 2007 
* From Gibbon to Auden: Essays on the Classical Tradition, הוצאת אוניברסיטת אוקספורד, 2009 
* The Throne of Adulis: Red Sea Wars on the Eve of Islam, הוצאת אוניברסיטת אוקספורד, 2013 
* The Crucible of Islam, הוצאת אוניברסיטת הרווארד, 2017 

==קישורים חיצוניים==

* 

קטגוריה:היסטוריונים אמריקאים
קטגוריה:סגל המכון למחקר מתקדם
קטגוריה:סגל אוניברסיטת הרווארד
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת פרינסטון
קטגוריה:אמריקאים שנולדו ב-1936
סוציאליזם אסלאמי

סוציאליזם אסלאמי הוא מונח שנטבע על ידי מנהיגים מוסלמים שונים כדי לתאר סוציאליזם התואם ושואב השראה ממקורות האסלאם.
סוציאליסטים מוסלמיים מאמינים שדרכם של הקוראן ומוחמד תואמים את העקרונות של שוויון כלכלי וחברתי.
הם שואבים השראה ממדינת הרווחה אל-מדינה המוקדמת שהוקמה על ידי מוחמד.
סוציאליסטים מוסלמיים בדרך כלל אינם ליברלים מבחינה חברתית כמו הסוציאליסטים במדינות המערב. 
שורשיו של הסוציאליזם האסלאמי הוא בשיח המוסלמי של המאה ה-20 בנוגע לדרך ההתמודדות המיטבית עם הקולוניאליזם המערבי. מנהיגים מוסלמים סוציאליסטים לרוב מאמינים בדמוקרטיה ובגזירה של לגיטימציה מהציבור, ומאמינים שהדבר תואם את כתבי הקודש המוסלמיים.

==ראו גם==

* סוציאליזם ערבי
* מועמר קדאפי

==קישורים חיצוניים==

קטגוריה:אידאולוגיות
קטגוריה:אסלאם
אסלאמי
אברהם אגמון

אברהם אגמון (וגמן) (11 בספטמבר 1928 – 21 בדצמבר 1992) היה מנהל ישראלי. כיהן כמנכ"ל משרד האוצר ומנכ"ל חברת דלק.

==ביוגרפיה==
אגמון נולד בביאליסטוק שבפולין. במלחמת העולם השנייה שהה בברית המועצות. ב-1947 עלה לארץ ישראל באוניית המעפילים מולדת יחד עם אמו ואחיו, הספינה נתפסה על ידי הבריטים, אגמון נפצע ואושפז בחיפה, ואילו אמו ואחיו גורשו למחנות המעצר בקפריסין. במלחמת העצמאות התגייס לגדוד 50 של חטיבת גבעתי, לחם בקרבות בנגב ונפצע פעם נוספת. ב-1950 השתחרר מצה"ל והחל בלימודיו באוניברסיטה העברית בירושלים, הוא הצטרף למפא"י וכיהן כיו"ר התאחדות הסטודנטים בישראל בשנים 1953-1954. כמו כן עבד כפקיד במשרד הדואר ובמשרד האוצר. ב-1956 מונה למזכיר שני בשגרירות ישראל במוסקבה והיה פעיל בלשכת הקשר נתיב לסיוע ליהודי ברית המועצות. ב-1958 שב לישראל ועבד כממונה על תקציבי הביטחון באגף התקציבים. ב-1960 מונה למזכיר הראשון בשגרירות ישראל בפולין ואחר כך שירת כמזכיר ראשון בשגרירות ישראל במוסקבה עד אוגוסט 1964. בשובו מונה לסגן ראש אגף התקציבים וב-1968 לראש האגף. בינואר 1970 מונה למנכ"ל משרד האוצר, הוא כיהן בתפקיד עד 1975 ולאחר מכן שימש יועץ לממשלה בנושא המאבק בחרם הערבי ויו"ר המועצה המייעצת לרשות ללוחמה כלכלית.

ב-1976 מונה למנכ"ל חברת דלק וכיהן בתפקיד עד פטירתו ב-1992, בתקופתו ייסד את פעילות ייבוא הרכב בחברה.

היה חבר מרכז מפלגת העבודה, יו"ר הוועד הפועל של אוניברסיטת בן-גוריון בנגב, יו"ר הוועד המנהל של אוניברסיטת תל אביב, יו"ר אגודת הידידים של מכון ויצמן למדע, יו"ר הנהלת הבימה, יו"ר המרכז הישראלי לניהול, מראשי יד לוי אשכול ויו"ר מבצע הקש בדלת ב-1984. 

היה נשוי לדבורה ואב לשני בנים, גיל אגמון בעלי דלק רכב ועו"ד צבי אגמון.

==קישורים חיצוניים==

* 
* 

קטגוריה:ראשי התאחדות הסטודנטים
קטגוריה:בוגרי האוניברסיטה העברית בירושלים
קטגוריה:מנכ"לי משרד האוצר
קטגוריה:מנכ"לים יוצאי משרד האוצר
קטגוריה:עולים לאחר מלחמת העולם השנייה
קטגוריה:פעילי מפלגת העבודה
קטגוריה:פעילי עלייה
קטגוריה:אנשי נתיב
קטגוריה:יושבי ראש ונשיאי עמותות
קטגוריה:הממונים על התקציבים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1928
קטגוריה:ישראלים שנפטרו ב-1992
הלמוש

סימן הַלְמוֹש (הקרוי גם מצבה או סיום הוכחה), משמש במתמטיקה לסמן את סיומה של הוכחה מתמטית, במקום ראשי התיבות העבריים מש"ל או הלטיניים .Q.E.D. במגזינים, זהו אחד ממגוון הסמלים לציון סיום מאמר. הסימון הוא לרוב בצורת ריבוע מלא או חלול.

ביוניקוד הוא מיוצג על ידי התו U+220E - End of Proof. קיימות מספר הצגות גרפיות של התו, מלאות, חלולות ובממדים שונים. במסמכי לטך מודרניים סימן ההלמוש מוצג כריבוע חלול כברירת מחדל.

הסימן מכונה לעיתים "הלמוש" על שם המתמטיקאי פול הלמוש, הראשון שעשה בו שימוש בהקשר מתמטי. הוא לקח את הרעיון ממגזינים שעשו שימוש בסימון לציין סיום של מאמרים. בספר הזיכרונות שלו, "אני רוצה להיות מתמטיקאי", כתב: 

[[הוכחה שנכתבה בלטך ומשתמשת בסימן הלמוש.]]

==ראו גם==
*מש"ל
*End-of-file

קטגוריה:טיפוגרפיה
קטגוריה:סימנים מתמטיים
קטגוריה:הוכחה